Louise Laursen

Louise Klingenberg Laursen (født 27. juni 1988 i Taastrup) er en dansk bueskytter, som ble tatt ut til sommer-OL 2012, både individuelt og som del av det danske tremannslaget. Hun deltok også individuelt ved OL 2008 i Beijing.

Louise Laursen begynte med bueskyting som tolvårig, og hun kom på landslaget første gang til EM i Athen i 2006. Hennes hittil beste internasjonale resultat er en førsteplass ved World Cup innendørs i 2011. Ved OL i 2008 oppnådde hun 605 poeng i kvalifiseringsrunden, og ble deretter slått i første runde av polske Małgorzata Ćwienczek, som vant med 113-100. Dermed endte hun som nummer 54. Laursen kvalifiserte seg til OL i 2012, da hun sammen med Carina Christiansen og Maja Jager ble nummer åtte ved VM i 2011. De tre ble seinere alle uttatt.

Referanser

Eksterne lenker 
 
 

Danske bueskyttere
Bueskyttere under Sommer-OL 2008
Deltakere for Danmark under Sommer-OL 2008
Bueskyttere under Sommer-OL 2012
Deltakere for Danmark under Sommer-OL 2012
Fødsler i 1988